tomron87/hebrew-wikipedia-sentences-corpus huggingface dataset:
העיר נקראת על שם האי היווני איתקה.
בעיר נמצאת אוניברסיטת קורנל, אחת משמונה האוניברסיטאות המשתייכת לליגת הקיסוס, בה לומדים למעלה מ-26,200 סטודנטים.
בעיירה דרומית לעיר (או באית'קה רבתי) נמצא גם אית'קה קולג', מה שהופך את האזור למרכז לימודי.
בין השניים נמצא הקולג' הקהילתי טומפקינס קורטלנד הממוקם בעיירה דריידן.
שלוש המכללות האלו משפיעות על האוכלוסייה העונתית של אית'קה.
בשנת 2020, אוכלוסיית העיר מנתה 32,108 תושבים, ובאזור המטרופולין סביב העיר התגוררו 105,740 תושבים.
לפני הגירתם של האירופאים לאזור אית'קה, התגוררו שם שבטי האירוקוי, ילידים אמריקאים.
רבים ממתיישבים אלו גורשו, ותהליך הרס האירוקוי שהחל בשנת 1789, פתח את האזור להתיישבות תושבים ממוצא אירופי.
בשנת 1790, החלה תוכנית רשמית לחלוקת אדמות באזור כתגמול לשירותם של החיילים האמריקאים שלחמו במלחמת העצמאות של ארצות הברית.
בשנות ה-20 וה-30 של המאה ה-19, לאחר בניית מסילת הברזל ותחנת הרכבת, באית'קה תלו תקוות שהעיר תהפוך לעיר גדולה.
בניית הרכבת הושלמה בשנת 1832 והתחברה לתעלת אירי.
בשנים המאוחרות של המאה ה-19 נבנו שני מוסדות להשכלה גבוהה: ב-1865 איש עסקים וחינוך אמריקאי, ייסד את אוניברסיטת קורנל (שהייתה פתוחה הן לנשים והן לגברים, וראשונות הנשים נרשמו אליה ב-1870).
קורנל ייסד גם ספריה ציבורית עבור העיר.
בשנת 1892, נוסדה מכללת אית'קה, תחילה כקונסרבטוריון המוזיקה של אית'קה.
במקור, המכללה הייתה ממוקמת במרכז העיר אך בשנות ה-60 של המאה ה-20 הועברה לסאות' היל.
בשנת 1888, הפכה אית'קה לעיר ולמרכז ייצור ומסחר.
לאחר מלחמת העולם השנייה, מרכזי התעסוקה הגדולים בעיר היו חברת NCR וג'נרל אלקטריק.
בתחילת המאה ה-20, אית'קה נחשבה למרכז חשוב עבור תעשיית הראינוע.
רבים מהסרטים שצולמו באזור היו פרי עבודתם לאחר שתעשיית הסרטים התרכזה בהוליווד, הפקת הסרטים בעיר התדרדרה.
כמה מהסרטים האילמים שנעשו באית'קה השתמרו.
אית'קה נמצאת במרכז ניו יורק.
על פי לשכת מפקד האוכלוסין של ארצות הברית, שטחה הכולל של העיר הוא 15.7 קמ"ר, מתוכם 14.1 קמ"ר אדמה ו-1.6 קמ"ר מים.
העיר שוכנת כ-136 מטרים מעל לגובה פני הים.
האקלים בעיר הוא יבשתי לח מסוג Dfa, עם ארבע עונות שנה מובחנות.
החורף בעיר הוא קר ומושלג, עם טמפרטורות של C° 18− ואף נמוכות יותר.
ממוצע השלג לעונה הוא 170 ס"מ.
כמות השלג הגדולה ביותר שירדה ביום אחד הייתה 66 ס"מ בערב של ה-14 בפברואר 1914. עונת הקיץ בעיר חמימה ולחה (גשומה), עם טמפרטורות נוחות.
בממוצע שנתי, הטמפרטורות הגבוהות ביותר הם C° 32 ומעלה (5.2 ימים בשנה).
טמפרטורה של C° 38 ומעלה הורגשה בעיר רק חמש פעמים מאז החלו המדידות בשנת 1893, כאשר ב-9 ביולי 1936 נמדדו C° 39. הטמפרטורה הנמוכה ביותר שנמדדה בעיר הייתה ב-2 בפברואר 1961 אז נמדדה טמפרטורה של C° 32−.
עונות הסתיו והאביב מובחנות בבירור מהחורף והקיץ, ואף הן לחות (גשומות).
אית'קה היא העיר הגדולה ביותר במחוז טומפקינס.
על פי מפקד האוכלוסין של ארצות הברית לשנת 2000, אוכלוסיית אית'קה מנתה 29,287 תושבים, 10,287 משקי בית, ו-2,962 משפחות בעיר.
צפיפות האוכלוסייה הייתה 2,071 נפש לקמ"ר.
היו בעיר 10,736 יחידות דיור בצפיפות ממוצעת של 759.2 דירות לקמ"ר.
אית'ן מת'יו האנט הוא דמות בדיונית והפרוטגוניסט בעלילת סרטי "משימה בלתי אפשרית".
את דמותו מגלם בכל הסרטים השחקן טום קרוז.
אית'ן האנט הוא הסוכן החשאי המובחר ביותר של כוח המשימה הבלתי אפשרית, ארגון ביון חשאי ביותר של ארצות הברית.
הוא מסוגל לפרוץ כל הגנה אפשרית, יכול להתחזות במהירות לאינסוף אנשים ודובר מספר שפות.
דבקות במשימה היא המאפיין הבולט ביותר באופי שלו – הוא יסכן את חייו על מנת לעמוד בהצלחה בהשגת המטרה.
בעל כושר אלתור יוצא דופן, פותר בעיות במהירות ומוכן תמיד לכל אתגר.
יחד עם תכונות האופי החזקות שלו הוא אנושי מאוד, תמיד שומר על אופטימיות ובעל קשרים חברתיים חזקים עם עמיתיו למשימה.
בנוסף לכל אלה הוא גבר יפה תואר, כריזמטי ובעל כושר גופני יוצא דופן.
בסרט הראשון בסדרה, אית'ן נבחר לעמוד בראש צוות משימה לא מנוסה על ידי ותיק בארגון כוח המשימה הבלתי אפשרית, ג'ים פלפס.
בעודו מנסה לאתר קובץ ובו רשימה חשאית של סוכני הארגון בפראג, כל הצוות, מלבד האנט, מוצאים את מותם, הקובץ נגנב והאנט מגלה שהמשימה הייתה למעשה מזימה לאיתור "חפרפרת" בארגון שסחרה במידע עם סוחרי נשק צ'כים.
מאחר שהוא היחיד שנשאר בחיים הוא החשוד המיידי כחפרפרת.
האנט מחליט לגנוב את הרשימה המקורית, ודורש שהחפרפרת האמיתית תהיה נוכחת בעת מסירת המידע.
לבדו, הוא מרכיב צוות קטן של סוכנים שיסייעו לו, בהם נמצא חברו הטוב ואיש המחשבים לותר סטיקל (וינג ריימס) הטייס פרנץ קריגר (ז'אן רנו) וקלייר פלפס (עמנואל ביאר), אשתו של ג'ים והסוכנת היחידה מהצוות המקורי של האנט ששרדה את ההתנקשויות.
לאחר שהאנט משיג את רשימת הסוכנים הוא נפעם לגלות שהבוגד בארגון הוא ג'ים פלפס, שיצא מדעתו והתערער לאחר שהרגיש כי אין בו יותר צורך.
פלפס ביים את מותו שלו על מנת להפליל את האנט ועבד עם קריגר וקלייר כדי לחסל את שאר הסוכנים בצוותו של האנט.
לבסוף, האנט מצליח להערים על פלפס ויוצר מצב שבו פשעיו של פלפס נחשפים למנהיג כוח המשימה, ובהמשך הוא מוציא להורג את ג'ים ואת קריגר בעודם מנסים להימלט מהרכבת בה האנט ארגן להיפגש.
קלייר נהרגת גם היא בחילופי האש.
בסוף הסרט האנט נפגש עם סטיקל ותופס את מקומו של ג'ים בכוח המשימה הבלתי אפשרית.
בסרט השני משנת 2000, האנט נשלח לשים את ידיו על וירוס קטלני ומהונדס גנטית בשם "כימרה", מסוכן לשעבר בארגון כוח המשימה הבלתי אפשרית, שין אמברוס.
זה האחרון רוצה לשחרר את הווירוס לעולם לאחר שהשיג שליטה על חברת תרופות המחזיקה בנוגדן לווירוס וכך לקצור רווחים.
האנט מנסה לחדור למעגל הפנימי של אמברוס דרך חברתו לשעבר של אמברוס, ניה נורדוף (טנדי ניוטון), גנבת מהוללת.
במהלך המשימה, האנט וניה נכנסים למערכת יחסים שמסכנת את הצלחת המשימה.
בשיא העלילה, ניה נאלצת להחדיר לגופה את הבקבוק האחרון ובו תמיסה של הווירוס על מנת להציל את האנט; האנט גנב את הבקבוקים היחידים בהם אוחסן הווירוס ובעשותה כן היא יכלה להגן עליו עד שיימלט.
במרוץ נגד הזמן, שכן הווירוס אינו בר-ריפוי לאחר 20 שעות מההדבקה – האנט משיג את הנוגדן לווירוס והורג את אמברוס.
בסרט השלישי בסדרה, האנט מתקרב לגיל פרישה בכוח המשימה הבלתי אפשרית, והוא מתכנן להינשא לארוסתו ג'וליה מיד (מישל מונאהן), שאינה יודעת דבר על חברותו בארגון.
האנט נקרא למשימת חילוץ של סוכן צעיר בגרמניה ומוצא מידע חשאי על גבי מחשב נייד גנוב.
הוא נאלץ בעול כורחו לפעול ולנסות לאתר פעם נוספת את סוחר הנשק הסדיסטי אוון דביאן (פיליפ סימור הופמן) ולהשיג נשק מסתורי המכונה "רגל הארנב".
בסיומו של טקס מאולתר, האנט וג'וליה נישאים, רק על מנת שאוון, שמחזיק בסוכן מושתל בכוח המשימה הבלתי האפשרית, יחטוף את ג'וליה.
בעזרת אנשי צוותו (וינג ריימס, ג'ונתן ריס מאיירס ומגי קיו) האנט מאתר את "רגל הארנב", מציל את אשתו ומחסל את דביאן בשאנגחאי.
משימה בלתי אפשרית 4: קוד הצללים
בסרט הרביעי בסדרה, מדען שוודי מרושע, קורט הנדריקס (המכונה "קובלט"), שרוצה לבדוק את תאוריית המשחקים על ידי שיגור של נשק גרעיני על אוכלוסיית העולם, גורם לפיצוץ הקרמלין בעת שהאנט וצוותו נמצאים במבנה.
הם נחשדים בהשתייכות לארגון טרור וכוח המשימה הבלתי אפשרית מתכחש לקיומם.
האנט וחבריו לצוות נמלטים מרוסיה לדובאי על מנת לסכל פגישה בין הנדריקס לבין מתנקשת שמחזיקה בקודי שיגור של טילים גרעיניים סובייטים.
את כל זה הם משיגים ללא האמצעים הטכנולוגים המרשימים העומדים לרשות סוכני הארגון – זיהוי פנים לווייני, נשק, או מערכת מחשוב המסוגלת לפרוץ כל אבטחה.
המתנקשת, סבין מורו, מוצאת את מותה בנפילה מבורג' ח'ליפה, בעוד הנדריקס נמלט עם קודי השיגור להודו.
בדקה התשעים, האנט ושאר הסוכנים מונעים מראש הנפץ הגרעיני מלהתפוצץ מעל ארצות הברית, לאחר שהנדריקס מצליח לגרום לצוללת גרעינית רוסית לשגר נשק אטומי.
משימה בלתי אפשרית: אומת הנוכלים
אית'ן נלחם בכל כוחו בארגון "הסינדיקט", ארגון מתחרה לכוח המשימה הבלתי אפשרית ומורכב מסוכנים לשעבר מארגוני ומוסדות ביון שונים מארצות שונות.
בלונדון, האנט נלכד ונלקח למעצר על ידי ארגון הסינדיקט.
סוכנת מושתלת של שירותי הביון הבריטים, אילזה פאוסט, מסייעת לו להימלט.
האנט צד את סלומון ליין, מנהיג הסינדיקט ומנסה לאתרו בבית האופרה בווינה.
אילזה, כסוכנת כפולה, נשלחת לחסל את קנצלר אוסטריה בעת המופע, אך האנט עולה על מזימת ההתנקשות ויורה בעצמו בקנצלר בכתף.
אילזה והאנט נמלטים יחד מהמבנה ובהמשך אילזה נמלטת לידי הסינדיקט.
מפריט שאילזה השאירה בידו, שפתון ובו דיסק און קי, האנט לומד על מתקן סודי שממוקם בקזבלנקה.
במתקן זה ליין מחזיק ברשימה סודית ביותר של כל חברי הסינדיקט.
במבצע מסובך ומסוכן מאין כמותו, האנט יחד עם בנג'י (סיימון פג) ואילזה משיגים את "פנקס" השמות.
אילזה בורחת עם הקובץ לליין, לא לפני שכל המידע בו נמחק על ידי מפעילה בסוכנות הביון הבריטית, אטלי, שהגה את רעיון הסינדיקט.
האנט נלחם בבריונים של ליין יחד עם אילזה, ויחד עם חבריו מהסרטים הקודמים, סטיקל, בנג'י והסוכן ברנט (ג'רמי רנר), הם טומנים מלכודת לליין וכולאים אותו בתא זכוכית חסינת ירי.
אית'ן מקבל משימה לקבל פצצות אטום לפני ששליחיו של ליין שלא נכלאו יגיעו אליהן.
בזמן העברת הפצצות לידי אית'ן וצוותו המורכב בידי בנג'י דאן ולות'ר סקיטל מפושעים ממזרח אירופה בברלין, שליחיו של ליין אורבים לו חוטפים את לות'ר ומצמידים לו אקדח לראש אית'ן מחליט למסור לידי שליחיו של ליין את הפצצות ובתמורה לכך לות'ר משוחרר.
השניים מגיעים לגראנד פאלה בפריז מוצאים את מי שנטען כי הוא לארק נלחמים איתו ולבסוף בהפתעה לארק מנוטרל בידי אילזה פאוסט (רבקה פרגוסון).
אית'ן מתחזה ללארק ונפגש עם האלמנה והתנאי שלה למסירת הפצצה הוא הברחתו של סולומון ליין מהמשטרה הצרפתית והבאתו אליה אית'ן מבריח את ליין בוגד באלמנה ובורח בתהליך יחד עם ווקר מהמשטרה תוך כדי שהם חוטפים את ליין ומחזיקים בו כאשר הם מתאחדים עם בנג'י ולות'ר.
אילזה שנשלחה בידי ארגון הביון הבריטי לחטוף את ליין מנסה לחטוף אותו אבל אית'ן פוצע אותה ובכך הוא ממשיך להחזיק בליין.
לאחר הבגידה האלמנה אומרת לאית'ן שאנשיה יפסיקו לרדוף אחריו ודרך שליח תביא לו את הפצצה לאחר שיביא לידייה את ליין וגם את אילזה בלונדון דרך שליח.
אית'ן מעביר את ליין ללונדון ופוגש בשליח שמתגלה שהוא אלן האנלי (אלק בולדווין) מזכיר כוח משימה בלתי אפשרית.
אית'ן כמעט תופס אותו ולפני שווקר נמלט עם ליין במסוק ווקר מאיים על אית'ן שאם ימשיך לרדוף אחריו הוא ירצח את אשתו לשעבר ג'וליה.
אית'ן מאתר את ליין וווקר בקשמיר ונוסע לשם לעצור אותם ואת הפעלת הפצצות שבידיהם יחד עם צוותו ועם אילזה שמצטרפת אליהם.
לאחר שהגיעו לקשמיר לות'ר מאתר את הפצצה הראשונה וכמעט מנטרל אותה יחד עם ג'וליה לאחר שפוגשת את אית'ן ומתעקשת לקחת חלק במשימה.
בנג'י ואילזה כמעט מנטרלים את הפצצה השנייה אחרי שהם גוברים על ליין שפיזית שמר על הפצצה.
אית'ן מתגנב למסוק שיוצא בשיירת מסוקים עם ווקר שעליו נמצא שלט שרק בעזרתו ניתן למנוע את הפעלת הפצצות.
אית'ן גובר על טייסי המסוק ומרסק אותו על המסוק של ווקר ושניהם שורדים את ההתרסרקות שקוראת על צוק.
לאחר ששניהם מתאוששים מההתרסקות מתחיל קרב פיזי שבו אית'ן מביס את ווקר ומפיל את ווקר אל מותו מהצוק ושנייה לפני הפיצוץ אית'ן מנטרל אותן סופית ומציל את העולם שוב אך הוא מאבד את ההכרה שלו שחוזרת לאחר שג'וליה שהיא רופאה מטפלת בו.
ליין נכלא בידי ה-CIA ונמסר לארגון הביון הבריטי (וכנראה ששם הוצא להורג) בידי האלמנה שמתגלה כבת ברית של הארגונים למרות עסקיה העברייניים.
עצירת הנשימה מתחת למים במשך כמעט שלוש דקות רצופות במתקן צבאי סודי במרוקו.
טיפוס על בניין בורג' ח'ליפה בעזרת כפפה "נצמדת" אחת (לאחר שהסוללה התרוקנה בכפפה הנוספת וללא כבלים תומכים או חבלים המגינים עליו מנפילה חופשית).
הסתננות למטוס מטען רוסי, רגעים ספורים לאחר תחילת נסיעתו על מסלול ההמראה.
ניטרול טיל גרעיני בעודו באוויר, לאחר מאבק פיזי ממושך עם חייל לשעבר בכוחות המיוחדים של שוודיה (קובלט).
שהייה בכלא רוסי לאורך תקופה ארוכה כחלק מסיפור כיסוי.
גרם למספר 2 של אמברוס להתחזות אליו התחזות מושלמת (וכך אמברוס ירה בחברו הטוב במקום בהאנט).
הימלטות מקבוצה של אופנוענים חמושים במצב של אובדן כוחות.
בריחה מבית חולים ברוסיה תוך כדי היותו תחת פיקוח של בכיר במשטרה הרוסית.
קפיצה מאופנוע אל תהום ב"משימה בלתי אפשרית 7".
איתור מילות מפתח הוא בעיה שהוגדרה לראשונה בהקשר של עיבוד וניתוח של דיבור.
בעיבוד דיבור, איתור מילות מפתח עוסק בזיהוי מילות מפתח במהלך הגייתן.
איתור מילות מפתח מוגדר גם כבעיה נפרדת, אך קשורה, בהקשר של עיבוד תמונות ומסמכים.
בעיבוד תמונות ומסמכים, איתור מילות מפתח הוא בעיה בה יש למצוא את כל המופעים של מילת המפתח בתוך תמונה או מסמך סרוק וזאת מבלי לפענח את התמונה או את המסמך במלואם.
העבודות הראשונות באיתור מילות מפתח הופיעו בסוף שנות ה-80.
מקרה מיוחד של איתור מילות מפתח הוא איתור מילות-עירור (wake word או hot word) המשמשות בתקשורת עם עוזרים דיגיטליים אישיים כמו אלקסה או סירי כדי "להעיר" אותם כששמם נאמר.
בארצות הברית, סוכנות הביטחון הלאומית עשתה שימוש באיתור מילות מפתח לפחות מאז שנת 2006. טכנולוגיה זו מאפשרת לאנליסטים לחפש מידע בכמויות גדולות של שיחות מוקלטות ולבודד אזכורים של מילות מפתח חשודות.
IARPA מימנה מחקר בנושא איתור מילות מפתח במסגרת תוכנית בבל .
כמה אלגוריתמים המשמשים למשימה זו הם:
ניתן לראות באיתור מילות מפתח בתמונות מסמכים תת-בעיה של בעיית אחזור תמונות על בסיס תוכן (CBIR ).
בהינתן שאילתה, המטרה היא לאחזר את המקרים הרלוונטיים ביותר של מילים מתוך אוסף של מסמכים סרוקים.
אית'ן סופלי הוא שחקן קולנוע וטלוויזיה אמריקאי.
הוא נודע בעיקר בזכות תפקידיו בסדרה הקומית "קוראים לי ארל" ובסרטים "עכברי הקניון" "אמריקה X", "לזכור את הטיטאנים", ו"הזאב מוול סטריט".
סופלי נולד במנהטן, ניו יורק שבארצות הברית.
הוא בנם של דבי ושל ביל סופלי (שגילם מאוחר יותר את ווילי הדוור בעל העין האחת בסדרה "קוראים לי ארל").
הוריו היו שחקנים שנפגשו תוך כדי הופעתם בפסטיבל והופיעו בברודוויי.
התפקיד העיקרי הראשון של סופלי היה בסרט הקולנוע הקומי "עכברי הקניון" בבימויו של קווין סמית', ולצדו של ג'ייסון לי.
סמית' ליהק את סופלי שוב בסרטים מאוחרים שלו כמו "לרדוף אחרי איימי" ו"דוגמה".
הוא אף הופיע בהופעת קמע בסרטו "מוכרים בלבד 2".
לסופלי היה גם תפקיד חוזר בסדרה "ילד פוגש עולם", בין השנים 1994 ל-1998. סופלי הופיע בסרטים רבים בהם בסרט "אמריקה X" בתפקיד נאו-נאצי גלוח ראש, "אפקט הפרפר", "וולגרי", "לזכור את הטיטאנים" "שאיפות", "קולד מאונטן" ו"הזאב מוול סטריט".
לסופלי הייתה הופעת קמע בסדרה של HBO "הפמליה".
בשנים 2005-2009 הוא שיחק בתפקיד משנה בסדרה הקומית זוכת פרס אמי "קוראים לי ארל" של NBC.
בשנת 2016, החל לשחק בסיטקום מבית נטפליקס "החווה".
במרץ 2011 הוריד ממשקלו קצת יותר מ-200 פאונד.
הוא הגיע לשפל כל הזמנים של 9% שומן בגוף, אך החזיר חלק מהמשקל לאחר שהבין שמשקלו מהווה מקור להזדמנות עבודה.
מאז 2006 הוא נשוי לברנדי לואיס, אחותה הצעירה של השחקנית והזמרת ג'ולייט לואיס.
"אִתּוֹ לָנֶצַח" הוא שיר של להקת "קרח תשע", אשר יצא לאור בשנת 1997 כחלק מאלבום הבכורה שלה, "תחילתם של החיים הנכונים".
השיר נכתב והולחן על ידי נעם רותם ואוהד קוסקי ועובד על ידי משה לוי וכל חברי הלהקה.
השיר זכה להצלחה רבה, אך גם ספג ביקורת בחוגים מסוימים בשל עיסוקו המפורש באהבה הומוסקסואלית.
השיר הופק באולפני ההקלטות "טריטון", והוקלט בו וב"דאון טאון".
בשיר מתוארת אהבה הומוסקסואלית בין שני גברים.
השיר, שנחשב לראשוני השירים בישראל שנכתבו מפורשות על יחסים הומוסקסואליים, זכה להצלחה רבה, ועורר התעניינות רבה בלהקה ובאלבום.
הצלחתו הרבה בשנות ה-90, לקראת שיא המאבק הלהט"בי בישראל, הייתה עבור רבים נדבך נוסף בלגיטימציה של הקהילה הגאה במרחב הציבורי בישראל.
השיר נכנס למצעד הפזמונים השבועי של רשת ג' ב-20 ביולי 1997, ושהה שם במשך עשרה שבועות, עד 12 באוקטובר 1997. בשיאו הגיע למקום השני (17 באוגוסט).
השיר דורג במקום ה-28 במצעד השנתי של התחנה לשנת תשנ"ז (1997).
ברבות השנים נמתחה ביקורת מסוימת על השיר ככזה המשקף רצון ליחסים הטרו-נורמטיביים (במילים "נחיה כמו בעל ואישה"), ועל כך שהוא נכתב ובוצע על ידי הטרוסקסואלים.
בריאיון שנתנו בנושא חברי קרח תשע לעיתון "הארץ" נאמר כי בתחילה, את הבית הראשון של השיר החל קוסקי לכתוב בלשון נקבה.
מאחר שלא הייתה זמרת בלהקה, רותם שר את השיר בלשון זכר, ואז הוחלט כבר להמשיך כך ושאר השיר נכתב מראש בלשון זכר ואף מכיל התייחסויות לאלמנטים בחיי הקהילה הגאה (כגון קרוזינג).
חברי הלהקה ציינו בראיון כי הם שמחים שהשיר הפך להמנון הומוסקסואלי.
בריאיון אחר רותם אמר על כך: "שימח אותי שזה הגיע להרבה אנשים ונתן להרבה אנשים אפשרות להתמודד עם הזהות שלהם ולהרגיש נוח איתה, אבל אני מבחינתי פשוט כתבתי שיר.
כל השאר לא באמת קשור אליי או תלוי בי."
בשנת 2010 הוציאה הזמרת ליהי עטר גרסת כיסוי לשיר בסינגל מתוך אלבום הבכורה שלה, הקרוי על שמה.
בגרסה של עטר שונו חלק מהמילים (מנקבה לזכר), ובכך הטקסט הוצא ממשמעותו המקורית – משיר אהבה הומוסקסואלי ("רוצֶה לחיות איתו לנצח") להטרוסקסואלי ("רוצָה לחיות איתו לנצח").
בביקורת של יוסי חרסונסקי לשיר, הוא נתן לו 3.5 כוכבים ואמר עליו "פופ נדוש, טוב בסוגו, שום דבר שיש לרוץ לבשר עליו בראש חוצות".
השיר הגיע שלוש פעמים לראש המצעד העברי השבועי של מדיה פורסט – ב-7, ב-14 וב-28 במרץ 2010.
אית'ן גרגורי פק הוא שחקן אמריקאי.
הוא נכדו של השחקן גרגורי פק.
פק הופיע בסדרות טלוויזיה רבות.
הוא הופיע בתפקיד מייקל קלסו הצעיר (אותו גילם אשטון קוצ'ר) בסדרה "מופע שנות ה-70".
בתפקידו הקולנועי הראשון בגיל 9, הוא השתתף בסרט "Marshall Law" בתפקיד בנו של הדמות אותה מגלם ג'ימי סמית.
הוא הופיע בסרט "דרכון לפריז" משנת 1999 לצד מרי קייט ואשלי אולסן.
פק כיכב יחד עם אדם רותנברג ומריה קארי בסרט "טנסי" משנת 2008, ואחריו תפקיד בכיכובם של פיטר קויוטי וביבי ניווירת' בסרט "Adopter a Sailor".
הוא זכה בפרס "השחקן הטוב ביותר" בפסטיבל הסרטים הבינלאומי של סונומה בשנת 2009 על גילומו של "סיילור".
בין השנים 2009–2010 שיחק בסדרת הטלוויזיה "10 דברים שאני שונאת אצלך".
בשנת 2012 גילם פק את הנסיך מקסון בעיבוד הפיילוט לספר הפופולרי "המועמדת", אך מאוחר יותר הוחלף על ידי השחקן מייקל מלרקי.
בשנת 2015, הפך פק לדובר מותג האופנה "סלבטורה פרגאמו" והופיע במספר פרסומות של המותג האיטלקי.
הוא שיחק גם ב-"Coming Home to Hollywood", סרט קצר על 100 שנה למותג.
בשנת 2016, הוא כיכב בסרט "קללת היפהפייה הנרדמת" ובסרט "אמור לי איך אני מת".
בשנת 2017 לוהק פק לקומדיה "The Honor List", לצד מגאן ריינקס, סשה פיטרס, ארדן צ'ו וקרוצ'ה טראן.
הסרט יצא לאקרנים בשנת 2018.
פק גילם את ספוק בעונה השנייה של "מסע בין כוכבים: דיסקברי".
וחזר לגלם את הדמות בסדרות הספין אוף, "מסע בין כוכבים: מסעות קצרים", בה שימש כחלק מרכזי בפרק "Q&A", וב"מסע בין כוכבים: עולמות חדשים ומשונים", בה הוא חלק מצוות השחקנים הראשיים בסדרה.
פק נולד וגדל בלוס אנג'לס.
הוא בנו של סטיבן פק – לשעבר שחקן, יוצר סרטים תיעודיים והאמנית פרנסין מטארצו.
הוא נכדם של השחקן גרגורי פק ואשתו הפינית גרטה קוקונן.
פק למד בבתי ספר פרטיים בקמפבל הול ובהרווארד ווסטלייק בסטודיו סיטי.
הוא הצטיין באתלטיקה ולמד לנגן בצ'לו קלאסי.
יש לו אחות למחצה מנישואיה השניים של אמו, מריסה מטראצו, שהיא סופרת ופרופסור לכתיבה יוצרת במכללת אוטיס לאמנות ועיצוב בלוס אנג'לס.
לאחר התיכון, למד פק בבית הספר לאמנויות טיש באוניברסיטת ניו יורק.
שנה כותרת אומן / יםהערות 2009 "I Want You to Want Me" KSM
שנה כותרת תפקיד הערות 2012 Halo 4 גבריאל תורן מודל קול ו-CG 2014 Lightning Returns: Final Fantasy XIII קולות שונים
האיתות לעזרה (או "הקריאה האילמת לעזרה במקרה של אלימות במשפחה") היא מחווה ביד אחת שיכולה לשמש אדם כדי להתריע לאחרים שהוא מרגיש מאוים וזקוק לעזרה.
האיתות יכול להינתן באופן אישי או במהלך שיחת וידאו.
במקור הוא נוצר ככלי למאבק בעלייה במקרי האלימות במשפחה ברחבי העולם כתוצאה מפעולות הבידוד העצמי הקשורות למגפת הקורונה.
האות מבוצע על ידי תחיבת האגודל לתוך כף היד, ואז קיפול האצבעות כלפי מטה ולכידה סמלית של האגודל באצבעות.
הוא תוכנן כתנועת יד רציפה אחת, כך שניתן יהיה להבחין בה בקלות רבה, יותר מאשר בחיווי של היד במצב "קפוא" כלשהו.
האות לעזרה הוצג לראשונה בקנדה על ידי קרן הנשים הקנדית ב־14 באפריל 2020 וב־28 באפריל 2020 בארצות הברית על ידי רשת מימון לנשים (WFN).
האיתות זכה לשבחים בכלי תקשורת לאומיים, ובינלאומיים בתור דבר שיסייע במתן פתרון חדשני לנושא ההחמרה במקרי האלימות במשפחה.
האות הוכר על ידי למעלה מ־40 ארגונים ברחבי קנדה וארצות הברית ככלי שימושי לסייע במאבק באלימות במשפחה.
בהתייחס לחשש שגם מתעללים פוטנציאליים יכולים להכיר את האיתות ולמנוע מהקרבן להשתמש בו, קרן הנשים הקנדית וארגונים אחרים הבהירו כי האות הזה אינו "משהו שיציל את המצב", אלא כלי שבעזרתו אולי מישהי תצליח לקבל עזרה בזמן.
נכתבו גם הוראות מעשיות עבור אדם שרואה מישהו אחר שמבקש עזרה באמצעות האיתות, כיצד לנהוג תוך שמירה על דיסקרטיות.
איתות סגולה הוא פעולה שמטרתה להציג את הפועֵל באור מוסרי וליצור לו תדמית חיובית מבחינה חברתית.
איתות סגולה יכול להיות עשייה שאין בצידה תועלת כלכלית, מחוות המלמדות על עמדה מוסרית כמו הבעת דעה בפומבי והפגנת התרגשות – שייעודן קידום חברתי של הנוקט אותן.
לעיתים משולבים במעשים אלה סממנים של צדקנות או עליונות מוסרית.
המונח משמש לרוב לגנאי: הוא מביע ביקורת על מחויבות שטחית לערכים חברתיים, על ייחוס חשיבות לרושם חיצוני ועל מעשים ריקים שאין בהם כדי להשפיע באמת.
הצירוף העברי "איתות סגולה" נוצר על פי הצירוף באנגלית "Virtue signalling".
על פי גרדיאן, המונח נמצא בשימוש באנגלית לפחות משנת 2004, והופיע בעבודות אקדמיות ודתיות בשנים 2011 ו-2010. עם זאת אפשר למצוא שימוש קודם ועקיף, שבו המשמעות זהה וברורה, במאמר "הווה מתוח" של דייוויד פוסטר וולאס שפורסם במגזין "הארפרז" בשנת 2001:
על פי מאמר ב"הספקטייטור" משנת 2015, העיתונאי הבריטי ג'יימס ברתולומיאו מוכר לעיתים קרובות כממציא המונח.
לפי אמילי ברוסטר, עורכת של Merriam-Webster, המונח virtue signalling הוא מקביל אקדמי למונח "humblebrag", שטבע האריס ויטלס בשנת 2010.
הפסיכולוגים ג'יליאן ג'ורדן ודייוויד רנד טוענים כי איתות סגולה נפרד מהזעם האמיתי כלפי אמונה מסוימת, אך ברוב המקרים אנשים שמאותתים סגולה למעשה חווים במקביל זעם אמיתי.
הבלשן דייוויד שריאטמדרי טוען ב"גרדיאן" כי עצם האשמת אדם באיתות סגולה הוא מעשה של איתות סגולה בפני עצמו, וכי שימוש היתר במונח כמתקפת אד הומינם במהלך דיון פוליטי הפך אותו למילת באז חסרת משמעות.
זואי וויליאמס, שכתבה גם היא עבור "גרדיאן", הציעה שהביטוי הוא "עלבון המשך לסוציאליסט שמפניה".
אית'ן אלן היצ'קוק היה איש עסקים אמריקאי, שכיהן כמזכיר הפנים של ארצות הברית בשנים 1899–1907 בממשלי הנשיאים ויליאם מקינלי ותיאודור רוזוולט.
היצ'קוק נולד בספטמבר 1835 במוביל שבאלבמה, בנם של הנרי היצ'קוק (1791–1839), שופט בבית המשפט העליון של אלבמה, ואן ארווין היצ'קוק.
הוא היה אחיו של הנרי היצ'קוק, עורך דין שפעל נגד העבדות בארצות הברית; אחיינו של מייג'ור גנרל אית'ן אלן היצ'קוק, נכדו של השופט והתובע הכללי הראשון של ורמונט סמואל היצ'קוק; ונינו של אית'ן אלן , גיבור מלחמת העצמאות של ארצות הברית.
מ-1855 עד 1860 עסק היצ'קוק בפעילויות מסחריות בסנט לואיס, ולאחר מכן נסע לסין כדי להצטרף לחברת סחר שפעלה תחת שושלת צ'ינג, בה הפך לשותף בשנת 1866. ב-20 במרץ 1869 נישא היצ'קוק למרגרט דווייט קולייר, והזוג חבק שלוש בנות.
כעבור שנתיים שב אל ארצות הברית, ובשנים 1874–1879 היה נשיא של ארגונים אחדים בתעשיות הכרייה ומסילות הברזל.
בנוסף, היה חבר ב"אגודת בני המהפכה" (Sons of the Revolution) של מיזורי.
היצ'קוק היה בשנות השישים לחייו כאשר נשיא ארצות הברית ויליאם מקינלי מינה אותו לשליח מיוחד ולציר בכיר באימפריה הרוסית בשנת 1897. בפברואר 1898 הועלה לדרג דיפלומטי של שגריר וציר בעל סמכויות ביצועיות, והיה השגריר הראשון שהוסמך מארצות הברית אל חצרו של הצאר.
במהלך אותה שנה מונה למזכיר מחלקת הפנים של ארצות הברית ב, וגם לאחר רצח מקינלי הוסיף לשרת בתפקיד תחת יורשו, תיאודור רוזוולט.
כמזכיר הפנים פעל היצ'קוק לשימור משאבי הטבע של ארצות הברית וארגן מחדש את ניהול ענייני העמים ילידים בארצות הברית.
היצ'קוק נפטר ב-9 באפריל 1909 בוושינגטון הבירה, בגיל 73. היצ'קוק נטמן בבית העלמין בלפונטיין השוכן בסנט לואיס.
אית'ן סטיוארט ויליאם גלבריית' הוא כדורגלן צפון אירי המשחק בעמדת הקשר בקבוצת סוונזי סיטי מהצ'מפיונשיפ ובנבחרת צפון אירלנד.
גלבריית' גדל במחלקות הנוער של מספר מועדונים בצפון אירלנד, ובשנת 2017 הגיע אל מחלקת הנוער של מנצ'סטר יונייטד מהפרמייר ליג.
ב-28 בנובמבר 2019 ערך גלבריית' את הופעת הבכורה שלו בקבוצה הבוגרת של המועדון, כשנכנס כמחליף בדקה האחרונה בהפסד 2-1 לאסטנה במסגרת המחזור החמישי בשלב הבתים של הליגה האירופית לעונת 2019/2020.
לקראת עונת הושאל גלבריית' לדונקסטר רוברס מהפוטבול ליג הראשונה.
ב-14 באוגוסט 2021 הוא ערך את הופעת הבכורה שלו במועדון, בהפסד 2-1 לשפילד ונסדיי במסגרת המחזור השני בליגה.
ב-1 בספטמבר 2022 הושאל לסלפורד סיטי מהפוטבול ליג השנייה.
ב-5 בספטמבר 2019 ערך גלבריית' את הופעת הבכורה שלו בנבחרת צפון אירלנד בכדורגל, בניצחון 1-0 על נבחרת לוקסמבורג במשחק ידידות.
אית'ן אלן בראון היה פוליטיקאי ודיפלומט אמריקאי, חבר המפלגה הדמוקרטית-רפובליקנית, שכיהן כמושל אוהיו השביעי, כסנאטור מטעמה, וכממונה על היחסים של ארצות הברית בברזיל.
אית'ן אלן בראון נולד בעיירה דריין שבקונטיקט.
אביו היה רוג'ר בראון, חוואי מצליח שלחם במלחמת העצמאות של ארצות הברית.
בראון למד עם מורה פרטי והפגין מיומנות בצרפתית, לטינית ויוונית עתיקה.
במשך חמש שנים הוא למד משפטים בקריאה עצמית בהדרכתו של אלכסנדר המילטון, וב-1802 התקבל ללשכת עורכי הדין.
ב-1803 עבר בראון לסינסינטי, אוהיו.
ב-1810 הוא מונה כשופט בבית המשפט העליון של אוהיו, וב-1817 הוא נבחר מחדש.
ב-1818 נבחר בראון כמושל אוהיו, וב-1820 נבחר לכהונה נוספת כמושל.
הוא התפטר ב-3 בינואר 1822 כדי לאייש מושב בסנאט של ארצות הברית במקומו של ויליאם טרימבל שנפטר.
בבחירות לכהונה נוספות בסנאט ב-1824 הוא הובס על ידי ויליאם הנרי הריסון.
בבחירות לנשיאות של 1828 היה בראון בחבר האלקטורים והצביע בעד אנדרו ג'קסון.
כתומך פעיל של ג'קסון, זכה בראון ב-1830 למינוי כממונה על היחסים בברזיל וכיהן שם ארבע שנים.
לאחר מכן הוא שימש כנציב משרד הקרקעות הכללי בוושינגטון די.
ב-1836 הוא פרש לחווה של משפחתו באינדיאנה.
בשנים 1841–1843 הוא היה חבר בבית הנבחרים של אינדיאנה.
אית'ן אלן בראון נפטר ב-24 בפברואר 1852, בעת שהשתתף בוועידת המפלגה הדמוקרטית, שהתקיימה באינדיאנפוליס.
הוא נטמן בבית הקברות סיידר הדג' שברייזינג סאן, אינדיאנה.
אית'ן קוואמי קולם ריימונד אמפאדו הוא כדורגלן ולשי המשחק בעמדות הבלם והקשר האחורי בלידס יונייטד, בה הוא גם משמש כקפטן, ובנבחרת ויילס.
אמפאדו גדל במחלקת הנוער של אקסטר סיטי, וערך שמונה הופעות ליגה במדי הקבוצה הבוגרת של המועדון במסגרת הפוטבול ליג השנייה.
ב-1 ביולי 2017 חתם אמפאדו בצ'לסי מהפרמייר ליג.
ב-20 בספטמבר הוא ערך את הופעת הבכורה שלו במועדון, בניצחון 1–5 על נוטינגהאם פורסט במסגרת הסיבוב השלישי של גביע הפוטבול ליג.
ב-12 בדצמבר ערך את הופעת הבכורה שלו במועדון במסגרת הליגה, בניצחון 1–3 על האדרספילד טאון.
בעונת 2018/2019 זכה עם צ'לסי בליגה האירופית.
ב-22 ביולי 2019 הושאל למשך עונה אחת לר.ב.
ב-2 בנובמבר ערך את הופעת הבכורה שלו במועדון במסגרת הליגה, בניצחון 0–8 על מיינץ 05 במסגרת המחזור העשירי בעונת 2019/2020. בסך הכול ערך שלוש הופעות ליגה במדי המועדון, והוסיף שלוש בליגת האלופות ואחת בגביע הגרמני.
ב-7 בספטמבר 2020 הושאל למשך עונה אחת לשפילד יונייטד מהפרמייר ליג.
ב-21 בספטמבר הוא ערך את הופעת הבכורה שלו במועדון במסגרת הליגה, בהפסד 0–1 לאסטון וילה במסגרת המחזור השני לעונת 2020/2021. הוא ערך 25 הופעות ליגה במדי המועדון במשך עונה זו, שהסתיימה בירידתה של שפילד יונייטד לפוטבול ליג צ'מפיונשיפ.
ב-31 באוגוסט 2021 חתם על חוזה חדש לשלוש עונות בצ'לסי והושאל למשך עונה אחת לוונציה מהסרייה א'.
ב-27 בספטמבר הוא ערך את הופעת הבכורה שלו במועדון, בתיקו 1-1 נגד טורינו במסגרת המחזור השישי בליגה לעונת 2021/2022. הוא ערך 29 הופעות ליגה במדי המועדון במשך תקופת ההשאלה.
ב-1 בספטמבר 2022 הושאל לספציה לעונה אחת.
ב-19 ביולי 2023 הצטרף ללידס יונייטד בחוזה לארבע שנים.
סכום העסקה שפורסם הוא כשבעה מיליון ליש"ט, כאשר בסכום זה נכללות תוספות שונות בהתאם למספר ההופעות של השחקן במועדון.
ב-6 באוגוסט ערך את הופעת הבכורה שלו כאשר פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-7 בינואר 2024 כבש צמד בכורה בקבוצה בניצחון 0–3 על פיטרבורו יונייטד, במסגרת הסיבוב השלישי של גביע ה-FA.
הוא פתח בהרכב במשחק הראשון לעונת 2024/2025 מול פורטסמות' ב-10 באוגוסט, שהסתיים בתיקו 3-3. בסיום העונה העפילה לידס יונייטד לפרמייר ליג מהמקום הראשון בליגה.
ב-10 בנובמבר 2017 ערך אמפאדו את הופעת הבכורה שלו בנבחרת ויילס, בהפסד 0–2 לנבחרת צרפת במשחק ידידות.
הוא היה חלק מסגל נבחרת ויילס לטורניר יורו 2020.
אית'ן שאה הורבאט הוא כדורגלן אמריקאי-הונגרי המשחק בעמדת השוער בקבוצת שפילד ונסדיי מהפוטבול ליג צ'מפיונשיפ ובנבחרת ארצות הברית.
הורבאט גדל במחלקת הנוער של ריאל קולורדו, ובשנת 2013 עבר למולדה מליגת העל הנורווגית.
ב-16 במאי 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 3-3 נגד סטאבק במסגרת המחזור התשיעי בליגה לעונת .
בסך הכל ערך 39 הופעות ליגה במדי המועדון.
ב-3 בינואר 2017 חתם הורבאט על חוזה לארבע עונות וחצי בקלאב ברוז' מליגת העל הבלגית.
ב-5 במאי ערך את הופעת הבכורה שלו במועדון, בניצחון 1–3 על שרלרואה במסגרת הליגה.
בסך הכל ערך 51 הופעות ליגה במדי המועדון.
ב-13 ביולי 2021 חתם הורבאט בנוטינגהאם פורסט מהפוטבול ליג צ'מפיונשיפ.
ב-15 בספטמבר ערך את הופעת הבכורה שלו במועדון, בהפסד 0–2 למילדסברו במסגרת המחזור השביעי בליגה לעונת .
הוא ערך שבע הופעות ליגה בעונה זו, בה העפילה נוטינגהאם פורסט לפרמייר ליג.
ב-2 ביולי 2022 הושאל הורבאט למשך עונה אחת ללוטון טאון מהפוטבול ליג צ'מפיונשיפ.
ב-30 ביולי ערך את הופעת הבכורה שלו במועדון, בתיקו 0-0 נגד ברמינגהאם סיטי במסגרת המחזור הראשון בליגה לעונת .
בחודש יוני 2016 נכלל הורבאט בסגל נבחרת ארצות הברית בטורניר קופה אמריקה 2016. ב-7 באוקטובר 2016 ערך את הופעת הבכורה שלו בנבחרת, בניצחון 0–2 על נבחרת קובה במשחק ידידות.
נכלל בסגל נבחרת ארצות הברית לטורניר מונדיאל 2022 ולקופה אמריקה 2024.
אית'ן ג'יימס סנטוס הוא כדורגלן גיברלטרי המשחק בעמדת המגן במנצ'סטר 62 ובנבחרת גיברלטר.
סנטוס החל את דרכו ככדורגלן במחלקת הנוער של מועדון יורופה מליגת העל הגיברלטרית.
בשנת 2017 חתם במועדון מנצ'סטר 62, בו שיחק שנתיים והבקיע שער אחד.
בשנת 2019 חתם במועדון מונס קאלפה, בו שיחק במשך כשלוש שנים, ואז חזר למנצ'סטר 62.
לסנטוס 7 הופעות במדי הנבחרת הצעירה של גיברלטר.
ב־27 במרץ 2021 ערך סנטוס את הופעתו הראשונה במדי הקבוצה הבוגרת, במסגרת מוקדמות מונדיאל 2022, בהפסד 4–1 ל.
אית'ן קצברג הוא אתלט קנדי בענף יידוי פטיש.
אלוף אולימפי (פריז 2024), ופעמים ברציפות אלוף עולם (בודפשט 2023 וטוקיו 2025).
במשחקי חבר העמים הבריטי שנערכו בברמינגהאם, הממלכה המאוחדת באוגוסט זכה במדליית כסף ביידוי פטיש בשיא אישי חדש של 76.36 מטר.
באליפות קנדה שנערכה ביולי זכה במדליית זהב בשיא אישי חדש של 78.73 מטר.
באליפות העולם שנערכה בבודפשט, הונגריה באוגוסט זכה במדליית זהב בשיא לאומי חדש של 81.25 מטר, לפני וויצ'ך נוביצקי מפולין (81.02 מטר) ובנצה האלאס מהונגריה (80.82 מטר).
כבר בשלב המוקדמות הוא קבע שיא לאומי חדש של 81.18 מטר.
באולימפיאדת פריז שנערכה ב-4 באוגוסט 2024 זכה במדליית זהב בתוצאה של 84.12 מטר, לפני בנצה האלאס (79.97 מטר) ומיכאילו קוחאן מאוקראינה (79.39 מטר).
קצברג נבחר, יחד עם השחיינית סאמר מקינטוש, לשאת את דגל קנדה בטקס הסיום של האולימפיאדה.
באליפות העולם שנערכה בטוקיו, יפן בספטמבר הגן על תוארו לאחר שזכה במדליית זהב ביידוי פטיש בשיא תחרות ובשיא לאומי של 84.70 מטר, לפני מרלין הומל מגרמניה (82.77 מטר) ובנצה האלאס (82.69 מטר).
איתן סמואל סלייטר הוא שחקן, זמר ומלחין יהודי אמריקאי, הידוע בעיקר בזכות גילום דמותו של בובספוג מכנסמרובע במחזמר בעל אותו שם.
על תפקיד זה היה מועמד לפרס טוני וזכה בפרס דרמה דסק בשנת 2018. במהלך הקריירה שיחק במחזות זמר בבימוים של קתלין מרשל, בארי לוינסון, ג'ון טרטליה, בארטלט שר וג'ון דויל.
איתן סמואל סלייטר נולד ב-2 ביוני 1992 בוושינגטון די.
למשפחה יהודית ממוצא אשכנזי בעלת שורשים מאוקראינה, רומניה, הונגריה, רוסיה, בלארוס ופולין.
חלק מדורות משפחתיו נרצחו במחנות ההשמדה באושוויץ.
סלייטר הוא בוגר מכללת ואסר.
בשנת 2015, התקיימה הופעתו הראשונה של סלייטר בתיאטרון בפסטיבל התיאטרון המוזיקלי של ניו יורק , כשגילם את לואיס במחזמר "מסע החיפוש של קלאודיו", בבימויו של ג'ון טרטליה.
על תפקיד זה היה מועמד לפרס הפסטיבל להופעת היחיד הטובה ביותר.
באותה שנה הופיע בסרט הקצר "Lightning Bugs in a Jar" בתפקיד בן.
בשנת 2016, השתתף בסרט "Evol" בתפקיד רוני גולדשטיין.
באותה שנה סלייטר לוהק לגלם את בובספוג מכנסמרובע במחזמר בעל אותו שם בבימויה של טינה לנדאו בתיאטרון האוריינטלי בשיקגו.
הוא שב לגלם את הדמות בהפקת המחזמר בתיאטרון פאלאס בברודוויי בין השנים 2017-2018. על תפקיד זה סלייטר היה מועמד לפרס טוני וזכה בפרסי דרמה דסק, עולם התיאטרון ומעגל המבקרים החיצוני.
בין השנים 2018-2019 סלייטר הופיע במספר פרקים בתוכניות טלוויזיה, בין היתר "חוק וסדר: מדור מיוחד", "מרפי בראון" ו"פוסי/ורדון".
בשנת 2019, סלייטר השתתף בקונצרט לגיוס תרומות של המחזמר "קמלוט" במרכז לינקולן בבימויו של בארטלט שר.
בין השנים 2021-2022, סלייטר גילם את לי הארווי אוסוואלד בהפקה המחודשת של המחזמר "מתנקשים" ב-Classic Stage Company בבימויו של ג'ון דויל.
ממרץ עד אפריל 2022, סלייטר גילם את דמותו של מקס ויינבאום במחזה "Good Night, Oscar" בתיאטרון גודמן בשיקגו.
באותה שנה, הוכרז שסלייטר יגלם את בוק בעיבוד הקולנועי בעל שני החלקים של המחזמר "מרשעת", בבימויו של ג'ון מ.
בשנת 2023, הופיע בפרק בסדרה "גברת מייזל המופלאה".
החל מ-31 באוקטובר 2023, סלייטר משתתף בהפקה המחודשת בברודוויי של המחזמר "ספאמלוט" בתפקיד הנסיך הרברט/ ההיסטוריון.
בשנת 2018 נישא ללילי ג'יי.
לזוג ילד אחד שנולד ב-2022. סלייטר הגיש בקשה לגירושין ביולי 2023, לאחר חמש שנות נישואים.
בספטמבר 2024, סלייטר ולילי ג'יי התגרשו באופן חוקי לאחר שסלייטר התחיל לצאת עם אריאנה גרנדה אותה פגש בעת הצילומים לסרט "מרשעת".
שנהסרטתפקידהערותהערות שוליים2015Lightning Bugs in a Jarבן2016Evolרוני גולדשטיין2021The Man Behind the Cameraגראלד2022Intervenorsמיילססרט קצר; גם תסריטאי2024מרשעתבוק2025מרשעת: חלק 2TBAThe Designer
שנהסדרהתפקידהערותהערות שוליים2018חוק וסדר: מדור מיוחדריילי פורטרפרק: "נקמה"מרפי בראוןהקצין ריינולדספרק: "Thanksgiving and Taking"2019פוסי/ורדוןג'ואל גרייפרק: "Me and My Baby"Instinct נואהפרק: "After Hours"The SpongeBob Musical: Live on Stage!בובספוג מכנסמרובעעיבוד טלוויזיוני למחזמר2023גברת מייזל המופלאהסטיבןפרק: "סוזן"2025דור ה-Vתומאס גודולקין3 פרקיםאלזבת'ריס צ'נדלר2 פרקים
שנהמחזהתפקידמיקוםהערותהערות שוליים2016בובספוג מכנסמרובעבובספוג מכנסמרובעהתיאטרון האוריינטלימקומי2017–2018תיאטרון פאלאסברודוויי2019קמלוטמורדרדמרכז לינקולן2021–2022מתנקשיםלי הארווי אוסוואלדClassic Stage Companyאוף-ברודווויי2022Good Night, Oscarמקס ויינבאוםתיאטרון גודמן, שיקגומקומי2023–2024ספאמלוטהנסיך הרברט/ ההיסטוריוןתיאטרון סנט ג'יימס ברודוויי
שנהפרויקטחברת תקליטיםהערותהערות שוליים2017בובספוג מכנסמרובעMasterworks Broadwayאלבום הקלטות של צוות השחקנים מקורי2021קצה העולםBroadway Recordsאלבום קונספט2022מתנקשיםאלבום הקלטות של צוות השחקנים באוף-ברודוויי משנת 2022
אית'ן אלן היה איכר, סופר, קצין צבא ופוליטיקאי אמריקאי.
הוא ידוע בעיקר כאחד ממייסדי ורמונט וכמי שכבש את פורט טיקונדרוגה במהלך מלחמת העצמאות האמריקאית.
אלן היה אחיה של אירה אלן ואביה של פאני אלן.
אלן נולד בקונטיקט הכפרית וקיבל חינוך בסיסי, אך גם נחשף לתורות פילוסופיות שונות.
בסוף שנות ה-60 של המאה ה-18, הוא החל להתעניין במענקי הקרקע של ניו המפשייר, רכש שם אדמות והסתבך במחלוקות משפטיות סביב השטח.
כישלונות משפטיים הובילו להקמת קבוצת "גרין מאונטיין בויז", אותה הוביל אלן במסע הפחדה והרס רכוש כדי לגרש מתיישבים מניו יורק מהשטחים.
בתחילת מלחמת העצמאות, אלן וה"גרין מאונטיין בויז", שתמכו בפטריוטים, כבשו את פורט טיקונדרוגה במאי 1775. בספטמבר 1775, אלן הוביל ניסיון כושל לכבוש את מונטריאול, שהסתיים בלכידתו על ידי הבריטים.
הוא נכלא על סיפון ספינות של הצי המלכותי, לאחר מכן שוחרר בתנאים מגבילים בעיר ניו יורק, ולבסוף שוחרר בחילופי שבויים ב-1778.
לאחר שחרורו, אלן חזר לשטחי ניו המפשייר שהכריזו על עצמאות ב-1777, וחידש את פעילותו הפוליטית באזור.
הוא המשיך להתנגד לניסיונות של ניו יורק להשיג שליטה על השטח, לחץ על הקונגרס להכיר רשמית בוורמונט כמדינה, והשתתף במשא ומתן שנוי במחלוקת עם הבריטים על האפשרות שוורמונט תהפוך למחוז בריטי נפרד.
אלן כתב דיווחים על מעלליו במלחמה, שנקראו בהרחבה במאה ה-19, וכן חיבורים פילוסופיים ומסמכים הקשורים לפוליטיקה של ורמונט המתהווה.
עסקיו כללו חקלאות מוצלחת, אחד ממפעלי הברזל המוקדמים של קונטיקט, וספקולציות קרקעות בטריטוריה של ורמונט.
אלן ואחיו רכשו שטחי אדמה שהפכו לברלינגטון, ורמונט.
הוא היה נשוי פעמיים והוליד שמונה ילדים.
אית'ן צ'ידיברה וַאנֶרי הוא כדורגלן אנגלי המשחק בעמדת הקיצוני והקשר ההתקפי באולימפיק מרסיי מליגת העל הצרפתית, בהשאלה מארסנל.
ואנרי גדל במחלקת הנוער של ארסנל.
ב-18 בספטמבר 2022 ערך את הופעת הבכורה שלו בקבוצה הבוגרת של המועדון, בניצחון 3–0 על ברנטפורד במסגרת המחזור השמיני בפרמייר ליג לעונת 2022/2023, ובגיל 15 שנים ו-181 ימים הפך לשחקן הצעיר ביותר שמשחק בפרמייר ליג, ולשחקן ארסנל הצעיר ביותר שעורך הופעה במסגרת רשמית.
זו הייתה הופעתו היחידה בעונה זו, והוא ערך הופעת ליגה נוספת בעונת 2023/2024.
ב-25 בספטמבר 2024 הבקיע ואנרי את שערי הבכורה שלו במועדון, צמד שערים בניצחון 5–1 על בולטון וונדררס במסגרת הסיבוב השלישי של גביע הפוטבול ליג לעונת .
ב-23 בינואר 2026 הושאל לאולימפיק מרסיי מליגת העל הצרפתית עד לתום העונה.
יום לאחר מכן ב-24 בינואר ערך ואנרי בכורה במרסיי ואף כבש שער בכורה בניצחון 3–1 על לאנס בליגה.
ואנרי נולד באנגליה למשפחה ממוצא ניגרי, והוא משחק בנבחרות הצעירות של אנגליה.
ג'וליאן מיצ'בסקי הידוע יותר בשם הבמה שלו, אית'ן פייג' הוא מתאבק קנדי, המופיע בארגון ההיאבקות WWE, בתוכנית NXT, שבה הוא מכהן כאלוף צפון אמריקה הנוכחי.
פייג' הוא פעם אחת אלוף ה-NXT.
פייג' הוא מתאבק זוגות עתיר בהישגים כאשר הוא זכה במספר רב של אליפויות זוגות, בעיקר עם ג'וש אלכסנדר כחלק מהצמד The North (בעברית: "הצפון"), כולל שתי זכיות באליפות הזוגות של אימפקט, כשתקופת הכהונה הראשונה שלהם הייתה הארוכה ביותר בהיסטוריה עם 380 ימים.
ב-AEW, הוא הצטוות לשורות סקורפיו סקיי, כשביחד הם נודעו בשם Men of the Year.
כמו כן, פייג' הוא המייסד של ארגון ההיאבקות הקנדי Alpha-1 Wrestling (A1).
מיצ'בסקי הוא ממוצא מקדוני וסרבי והוא נוצרי אורתודוקסי.
מיצ'בסקי נישא לוויויאנה ב-4 ביולי 2015, כשלשניים יש יחדיו שני ילדים.
למיצ'בסקי חגורה שחורה בקראטה ובטאקוונדו.
אליפות אלפא מייל של A1 (פעם אחת)
אליפות גבולות חיצוניים של A1 (פעם אחת)
אליפות הזוגות של A1 (פעמיים) - עם קודי רודס (1) וג'וש אלכסנדר (1)
אליפות גבולות חיצוניים של A1 (2017)
אליפות במשקל כבד של AAW (פעם אחת)
אליפות הזוגות של AAW (פעם אחת) - עם מייקל אלגין
הישגים בארגון ההיאבקות ACW Wisconsin
אליפות מי העיר של ACW (פעם אחת)
אליפות אבסולוט של AIW (3 פעמים)
הטורניר לזכר JT לייטנינג (2013)
הישגים בארגון ההיאבקות Black Label Pro – BLP
אליפות במשקל כבד של BLP (פעם אחת)
אליפות הזוגות של BLP (פעם אחת) - עם דנזוהן וסווגל
אליפות הזוגות של Evolve (פעם אחת) - עם ACH
אליפות האקסטרים של EWLS (פעם אחת)
אליפות רדליין של FPW (פעם אחת)
אליפות הזוגות של FPW (פעם אחת) - עם ג'וש אלכסנדר
הישגים בארגון ההיאבקות Freelance Wrestling
אליפות הזוגות של אימפקט (פעמיים) - עם ג'וש אלכסנדר
פרסי סוף השנה של אימפקט (פעמיים)
הישגים בארגון ההיאבקות Infinity Wrestling
אליפות הזוגות של GCW-NS (פעמיים) - עם ג'ואי קינגס
אליפות הזוגות של IWC (פעם אחת) - עם ג'וש אלכסנדר
אליפות הזוגות של IWL (פעם אחת) - עם ג'וש אלכסנדר
אליפות במשקל פתוח של Battle Arts (פעם אחת)
אליפות הזוגות של PWG (פעם אחת) - עם ג'וש אלכסנדר
PWI דירג אותו במקום ה-75 מתוך 500 המתאבקים הטובים ביותר לשנת 2024
אליפות העולם במשקל כבד של SWE (פעם אחת)
אליפות הזוגות של PWR (פעם אחת) - עם ג'וש אלכסנדר
אליפות במשקל כבד של UNION (פעם אחת)
אליפות הזוגות של UNION (פעם אחת) - עם ג'ואי קינגס
הישגים בארגון ההיאבקות Xcite Wrestling
אליפות במשקל כבד של Xcite (פעם אחת)
האליפות הבין-לאומית של Xcite (פעם אחת)
אליפות צפון אמריקה של NXT (פעם אחת, נוכחי)
אית'קויל (Iţkuîl) [] היא שפה מתוכננת בעלת מבנה צפוף המקודדת מקסימום מידע לשוני בצורה קומפקטית ככל האפשר, היא נבנתה בכדי להדגים מה אפשרי, לפחות תאורטית, עם שפה אנושית.
השפה פותחה בשנים 1978 – 2004 על ידי ג'ון קיחאדה (John Quijada).
לדברי המחבר, הוא פיתח אותה כשפה פילוסופית אפריורית, המבוססת במידה רבה על עקרונות לוגיים.
התוצאה הראשונית היא שפה שהמבנה הדקדוקי שלה מורכב ביותר, מה שמקשה מאוד על הלמידה בהשוואה לשפות אחרות (טבעיות ובנויות כאחד).
הוא משלב בשפה זו כל מיני מושגים הידועים בדקדוק של שפות אחרות, כמו גם מושגים שהמציא בעצמו.
בשנת 2008 העניק דייוויד פיטרסון את "פרס הסמיילי" לשפת האית'קויל.
כדי לאפשר מילים קצרות ככל האפשר, לאית'קויל מערכת פונולוגית מגוונת ביותר.
מלאי הפונמות מורכב מ-65 עיצורים (כולל עיצורים אספירטיביים, עיצורים פליטים ועצור גלוטלי) ו-17 תנועות.
חלק מהעיצורים ניתנים לבטא באופן הברתי.
תנועות תמיד מבוטאות בצורה טהורה וניתן לבצע דיפתונגיזציה שלהן.
יתר על כן, תוארה סדרה שלמה של אלופונים.
תהליכים פונולוגיים המתרחשים באית'קויל כוללים גמינציה, הטעמה של מילים וחמש טונים.
קיחאדה פיתח גם כללים פונוטקטיים ואאופוניים מפורטים מאוד עבור השפה.
במורפולוגיה של איתקויל, ישנן רק שתי קבוצות מילים: צורות צורניות (formatives) וצורות עזר (adjuncts).
צורות צורניות מקבילות בערך לשמות עצם ולפעלים.
אלה נוצרים מגזע המילה המורכב משורש, אשר בתורו מורכב משני רכיבים עיצוריים ("רדיקלים").
עבור כל רכיב, ישנן 60 צורות שונות, וכתוצאה מכך מקסימום תאורטי של 3,600 שורשים.
לאחר מכן, הגזע נוצר על ידי הוספת אינפיקס ווקאלי.
איזו מבין 36 אינפיקסים אפשריים נבחרת תלויה באילו מושגים מורפולוגיים רוצים להקצות לגזע.
בנוסף, ישנם מספר מה שנקרא "כללי מוטציה" עבור כל הצלילים, המייצרים מגוון רחב של וריאציות פונולוגיות מצורה שנקבעה מורפולוגית.
מילים נלוות משמשות ככינויי גוף, תוויות, מילות יחס או מילות קישור, כמו גם פעלים עזר או מודאליים.
מורפולוגיית העזר משתנה מסוג לסוג והיא נרחבת כמעט כמו המורפולוגיה של מילות החיבור.
מאפיינים בולטים נוספים של המורפולוגיה כוללים את האזכור הישיר של הערכיות של פועל, המבחין בין 14 צורות.
יתר על כן, אית'קויל מזהה 81 צורות, ובכך משיג את ההבדלים הטובים ביותר במשמעות.
התחביר תמציתי באופן מפתיע בהשוואה לתחומים אחרים בשפה.
הסיבה לכך היא שמגוון רחב של מושגים מורפולוגיים מאפשר מתן כל המידע הסמנטי והפרגמטי.
לפיכך, ניתן לבחור את סדר המשפטים באית'קויל בחופשיות רבה.
עם זאת, ישנם שני סדרים בסיסיים שחלים בדרך כלל.
האחד חל על משפטי עיקריים, השני על משפטי משנה.
באופן כללי, הראשון הוא SOV (נושא - מושא - פועל), השני הוא VOS.
המגבלות היחידות על סדר המשפטים הן במקרים בהם יש לבטא קשר ייחוס ישיר בין שני מרכיבים או יותר.
הכתב שבו אמור להיכתב אית'קויל נקרא איצ'טייל [].
זהו "כתב מורפו", שמשמעותו שהסמלים המשמשים מכילים מידע ישיר על ערך הצליל, כמו גם מידע על השימוש המורפולוגי.
אותם חלקים של מילה שהגייתם צפויה אינם כתובים, בעוד שאותם חלקים המציינים את ערך הצליל של החלק הבלתי צפוי נושאים בו זמנית מידע דקדוקי הדרוש לשחזור החלקים הבלתי כתובים.
התוצאה היא כמות צפופה ביותר של מידע גם בכתב.
אם מניחים את כל הצירופים האפשריים של סמלים חלקיים, התוצאה היא סך של 3,606 סמלים.
הדמויות מסודרות באופן ליניארי, אך לא בכיוון אחיד, אלא בתלם אנכי (ראה בוסטרופדון).
הדמויות אינן משתקפות, אלא מסובבות ב-180 מעלות, כפי שמודגם בדוגמה מימין.
מימין ניתן לראות דוגמה למשפט שנכתב באיצ'טאיל.
תרגום לעברית: כשהרכב שלנו יורד מהקרקע וצולל מעבר לקצה הצוק לעבר קרקעית העמק, אני מהרהר האם ייתכן שמישהו יאשים אותי במעשה פסול מבחינה מוסרית לאחר כישלוני לשמור על מסלול סביר לאורך הכביש.
מאחר שהמורפולוגיה המורכבת מאפשרת גזירת שפע של מילים שונות מלקסמה אחת, הלקסיקון קטן בהתאם.
באופן עקרוני, המורפולוגיה של אית'קויל, עם 3,600 שורשים אפשריים וגבעוליהם, תאפשר למעלה מ-100,000 לקסמות, אך בפועל, נדרשים הרבה פחות כדי לבטא את כל המושגים האפשריים.
כדי להסביר את הסדר המחמיר בשפה, חילק קיחאדה את הלקסיקון ל-17 מחלקות סמנטיות, אותן ניתן לזהות לפי הסדר האלפביתי של רדיקלים.
בשנת 2007, הציג קוויג'אדה גרסה חדשה של איתקויל, אותה הוא מכנה אילאקש.
הוא קיבל השראה לעשות זאת לאחר שקבוצת דוברי רוסית מתעניינים הודיעה על רצונם ללמוד איתקויל.
ההתלהבות מכך עוררה מאמר [1] במגזין המחשבים הרוסי "קומפיוטררה", שדן, בין היתר, באפשרות שהתמציתיות הקיצונית של שפה זו יכולה גם לגרום לאדם לחשוב מהר יותר אם רק יצליח ללמוד אותה.
מכיוון שקיחאדה לא התכוון ששפה זו תשמש בפועל לתקשורת בעת שעיצב את איתקויל, אך עם זאת רצה לתמוך בעניין זה, הוא החליט לבנות את גרסת האילאקש, שמתפקדת באופן עקרוני כמו איתקויל, אך בעלת מלאי פונמות של 38 עיצורים ו-10 תנועות בלבד (במקום 65 עיצורים ו-17 תנועות).
זה אמור לפחות להקל על הגיית המילים.
אית'ר שפלי היה פוליטיקאי אמריקאי, אשר כיהן כחבר הסנאט של ארצות הברית מטעם מיין.
שפלי נולד ב-2 בנובמבר 1789 בעיר גרוטון שבמסצ'וסטס.
הוא למד באקדמיית גרוטון, ובשנת 1814 השלים את לימודיו בקולג' דרטמות' שבהנובר, ניו המפשייר.
לאחר מכן למד משפטים, הוסמך לעריכת דין באותה שנה (1814), והחל לעסוק במקצוע בעיר סאקו שבמחוז מיין (שהיה אז חלק ממסצ'וסטס).
בשנת 1819 נבחר לבית המחוקקים של מסצ'וסטס, ובשנה שלאחר מכן כיהן כנציג בוועידת החוקה של מיין, שגיבשה את חוקת המדינה החדשה עם הצטרפותה לאיחוד.
בין השנים 1821 ל־1833 כיהן שפלי כתובע הפדרלי של מחוז מיין.
לאחר מכן עבר להתגורר בעיר פורטלנד.
הוא כיהן כחבר בית הנבחרים של מיין, ובהמשך נבחר לסנאט של ארצות הברית מטעם הפלג התומך בנשיא אנדרו ג'קסון ("ג'קסוניאנים") וכיהן מ־4 במרץ 1833 עד שהתפטר ב־3 במרץ 1836.
במהלך כהונתו בקונגרס שימש יו"ר ועדת החוקים הערוכים בקונגרסים ה־23 וה־24.
כהונה בבית המשפט העליון של מיין
ב־28 באוקטובר 1836 מונה לשופט בבית המשפט העליון של מיין, ובשנת 1848 קודם לתפקיד נשיא בית המשפט.
הוא כיהן בתפקיד זה עד 22 באוקטובר 1855, אז פרש (לא התמודד מחדש).
בשנה שלאחר מכן מונה לנציב יחיד שתפקידו היה לערוך מחדש את חוקי הציבור של מיין.
בהמשך שב לעסוק בעריכת דין.
שפלי נפטר ב-15 בינואר 1877 בעיר פורטלנד ונקבר בבית הקברות אוורגרין שבפורטלנד, מיין.
בנו היה ג'ורג' פוסטר שפלי, שלימים היה גם הוא שופט ופוליטיקאי בולט.
איתי אנגל (נולד ב-6 באפריל 1968) הוא עיתונאי ישראלי.
אנגל משתתף דרך קבע בצוות תוכנית התחקירים "עובדה", המשודרת בשידורי קשת, ומרצה באוניברסיטה הפתוחה על סכסוכים בעולם.
חלק ניכר מעבודתו העיתונאית של אנגל מוקדש לסיקור סכסוכים בינלאומיים.
אנגל נולד בארצות הברית בה למדו באותה עת הוריו.
לקראת סיום לימודיו התיכוניים, חלה אנגל בסרטן.
לאחר שהחלים, התנדב לשירות צבאי - בתחילה, כפקיד-מחשוב בגלי צה"ל, והחל מ-1989 כעורך חדשות החוץ של תחנת הרדיו הצבאית.
בצד סיקור אירועי החוץ השוטפים, הוא ערך והגיש את מגזין החוץ שלימים זכה ב"פרס מפקד גלי צה"ל".
ב-1993 עבר לחדשות ערוץ 2, וגם שם החל את דרכו כעורך חדשות חוץ.
כעבור שנה עבר להכנת כתבות דוקומנטריות עבור "אולפן שישי" של יומן חדשות ערוץ 2. מאוחר יותר עזב את חברת החדשות ועבר ל"עובדה".
ב-1991 יצא לסקר את המלחמה בקרואטיה.
בין השנים 1992 ו-1995 נשלח מספר פעמים לבוסניה והרצגובינה משם העביר דיווחים לגלי צה"ל ולעיתון "הארץ".
על עבודתו זו זכה מאוחר יותר בצל"ש מוועדת פרס סוקולוב.
באותן שנים העביר דיווחים מרוסיה, ליטא, לטביה, גאורגיה ואזרבייג'ן שלאחר התמוטטות ברית המועצות.
ב-1994 נשלח אנגל לרואנדה לסקר את מלחמת האזרחים שם.
ב-1999 סיקר את המלחמה בקוסובו וב-2000 את נפילת סלובודן מילושביץ' ביוגוסלביה.
בפברואר 2001 עלתה בערוץ 2, במסגרת שידורי קשת תוכנית הריאליטי "החפרפרת" בהנחייתו.
בהמשך אותה השנה, לאחר הפיגוע במגדלי התאומים בניו יורק, יצא אנגל לפקיסטן ולאחר מכן, תיעד את המלחמה באפגניסטן.
ב-2002 ליווה אנגל את מבצע חומת מגן ברמאללה, שכם וג'נין.
בכל אחד מהמוקדים כיסה את האירועים מנקודת המבט של שני הצדדים, הישראלי והפלסטיני.
מטעם "עובדה" נשלח אנגל ב-2003 לעיראק כדי להכין סרט על העידן שלאחר נפילת סדאם חוסיין.
ב-2004 בעקבות אסון הצונאמי יצא אנגל לחבל אצ'ה באינדונזיה שנפגע בצורה הקשה ביותר.
בדצמבר 2005 יצא אנגל שוב לעיראק בשליחות "עובדה" כדי לתעד את ההידרדרות והתוהו ובוהו שהשתלטו על המדינה בשנתיים האחרונות.
בקיץ 2006, בשלהי מלחמת לבנון השנייה, יצא עם גדוד 931 של הנח"ל לפעולה לילית בתוך לבנון.
הכתבה שהכין מתארת היתקלות של לוחמי הגדוד עם חזבאללה בדרום לבנון.
לאחר מכן נסע לרפובליקה הדמוקרטית של קונגו וחזר עם סדרת כתבות "זעקי ארץ אהובה", המתארת בשלושה פרקים את התופת במדינה.
בעקבות ההדים משידור הכתבות, ארגן אנגל עם לירון יוחאי וחברו המוזיקאי עופר קורן ערב התרמה לפליטי קונגו בהשתתפות אמנים רבים.
המוזיקאי הקונגולזי ברנרד, שסיפורו הופיע בכתבתו של אנגל, הופיע יחד עם אהוד בנאי.
בדצמבר 2012 נכנס אנגל לסוריה יחד עם תחקירן "עובדה" אמיר תיבון כדי לסקר את מלחמת האזרחים במדינה.
השניים היו לצוות הטלוויזיה הישראלי הראשון שדיווח מתוך מלחמת האזרחים הסורית.
בדצמבר 2014 נכנס אנגל שוב לסוריה, והפעם כדי להביא סיקור של מלחמתם של הכורדים בדאעש.
התחקיר שלו שודר בתוכנית "עובדה".
שנה לאחר מכן הוא חזר לצפון סוריה, לחבל הכורדי.
הוא עקב אחרי הבריחה ההמונית של הכורדים לאירופה בדגש על ברלין, וסיפר כיצד הכורדים הצליחו לנצח את דאעש והתחילו לחזור לצפון סוריה לביתם על מנת לבנות את ביתם מחדש.
בפברואר 2017 סיקר אנגל את המלחמה במוסול והצטרף ללוחמי צבא עיראק.
התחקיר שודר בשני פרקים ב"עובדה".
הכתבה זכתה בקטגוריית כתבה תיעודית בפרס פורום היוצרים הדוקומנטריים לשנת 2017.
בנובמבר 2020 נסע אנגל לאזור נגורנו קרבאך וסיקר את הלחימה שם, גם בדגש על כלי הנשק שישראל מוכרת לאזרבייג'ן אשר משמשים אותה במערכה.
התחקיר שודר ב"עובדה" במרץ 2021.
בדצמבר 2024, שבועות ספורים אחרי נפילת משטר אסד נסע אנגל לבירת סוריה, דמשק ותיעד את החיים בסוריה שלאחר אסד.
אנגל מחזיק באזרחות אמריקאית בעלת שם שונה לחלוטין מאזרחותו הישראלית, בה הוא משתמש לסיקור במדינות העוינות לישראל.
הוא לא חשף מעולם את שמו האמריקאי.
לאנגל שני אחים, אחד מהם הוא המוזיקאי עמרי אנגל.
אנגל נשוי לעורכת הדין היימנות רדאיי.
ב-2017 זכה אנגל בפרס סוקולוב .
באוגוסט 2023 פורסם כי סרטו על המלחמה באוקראינה נמצא ברשימת ארבעת המועמדים הסופיים לפרס אמי.
אִתַּי (נכתב גם איתי) הוא שם פרטי עברי לבנים, שמקורו במקרא.
השם אִתַּי מופיע בתנ"ך פעמיים:
בספר שמואל (שמואל ב', ), מסופר כי אִתַּי הגִּתִּי (כלומר, מהעיר גת) עמד בראש קבוצה מאנשי עירו, והיה נאמן לדוד המלך בזמן מרד אבשלום.
העובדה שגת הייתה עיר פלשתית מרמזת שאיתי היה פלשתי ולא מבני ישראל, ועל אף שהוא יכול היה לפטור את עצמו מהשתתפות בקרב, הוא בחר להישאר עם דוד ולהילחם עמו.
מאוחר יותר, אף מינה דוד את איתי למפקד על שליש מצבאו, לצד אבישי ויואב בני צרויה, לקראת הקרב הגדול נגד אבשלום.
איתי בן־ריבי היה אחד הגיבורים אשר לדוד – אִתַּי בֶּן־רִיבַי מִגִּבְעַת בְּנֵי בִנְיָמִן.
איתי היה השם הפופולרי ביותר בדירוג השמות שניתנו לתינוקות יהודים שנולדו בישראל ב־2007.
לפי השערה אחת, מקור השם 'איתי' הוא בנטייה של מילת היחס אֵת, במשמעותה כ'עִם'.
לפי זה, השם הוא כנראה קיצור של שם תיאופורי שמשמעו "האל הוא איתי", בדומה לשמות ועמנואל.
שם דומה מתועד גם בתעודות נוזי.
לפי השערה אחרת, מקור השם כלל איננו שמי אלא חורי.
איתי בחור (נולד ב-19 ביולי 1966 בזכרון יעקב) הוא סופר עברי, מתרגם ועורך.
ממייצגיו המובהקים של זרם ספרות חומרי מציאות בספרות העברית, זרם המצדד בכתיבה ספרותית נאמנה לחומרים עובדתיים.
הקים הוצאה לאור (ב-1996) ומגזין אינטרנט (ב-2005), שמהווים במה למחברים השותפים לעמדה ספרותית זו.
עסק בהוצאה לאור של כתביו של הרופא וההיסטוריון פרופ' נסים לוי.
ספריו של בחור עוסקים בחומרים מן החיים.
ההתמקדות בכתיבה לא בדיונית הביאה אותו לנסח את העמדה הספרותית שרווחה כבר לפניו, ספרות חומרי מציאות.
החידוש בעמדה זו אינו עצם השימוש בעובדות ובמחקר חיצוני, אלא ההכרה שסביבת החיים ותנאי המציאות משפיעים על נושאי הכתיבה ועל כלי הכתיבה, וראוי שאלה יהיו שקופים ונגישים לקורא.
חירות הביטוי מאפיינת את המציאות בסביבה דמוקרטית ומייתרת את הצורך להסוות את חומרי המציאות המובהקים בעלילות בדויות, כך נוצרת כתיבה המתארת חוויות אמת ותובנות מדויקות.
כתיבה על בסיס חומרי מציאות חשופים מרחיבה את גבולות הספרות ומעשירה אותה באמצעים מתחומים שנחשבים "מהחיים" ו"לא מהספרות" – עיתונות, רשימות ביוגרפיות, זיכרונות, מכתבים, דוחות ועוד.
כותבי הספרים בזרם זה מעריכים כי כתיבה גלויה וישירה מעוררת קרבה רבה בין כותב ובין קורא, ומעצימה את החוויה הספרותית.
בנוסף לכתיבה בסגנון חומרי מציאות, בחור ערך והוציא לאור ספרים של מחברים אחרים שכתבו ברוח זו.
מאקס, 1996, מבוסס על סיפור אמיתי.
מאקס כתוב כאוטוביוגרפיה נפשית של אדם ערב התאבדותו.
הספר נכתב בעקבות שיחות עמוקות עם חבר קרוב שהתאבד, והוא הראשון שמבטא את ההעדפה הספרותית של בחור, שהתעצבה לימים לעמדה ספרותית מגובשת - ספרות חומרי מציאות.
ב-2020 יצאה לאור מהדורה מנוקדת ונוספה לה אחרית דבר המתייחס למהלך הכתיבה של הספר והעבודה עליו מתוך פרספקטיבה של עשרים וחמש שנים.
אפס אחוז, 1998, חושף הלכי נפש שהתעוררו אחרי תאונת אימונים שעבר בעת שירותו הצבאי.
תאונה שבה כמעט ואיבד את ידו הימנית, והביאה לאשפוזו למשך חודשים רבים.
בספר זה אימץ כלים מתחומים שאינם נחשבים ספרותיים מבחינה מסורתית – עיתונות, מונטאז' קולנועי ויומנים אישיים – על מנת לעורר תחושה של חוויה מהחיים.
שיחות יין, 2001, אותו כתב יחד עם הצייר ראובן רזניק, מורכב מתשעה דיאלוגים אותנטיים.
הדיאלוגים, שאינם מתוכננים מראש, מאפשרים לקורא להתחקות אחרי התרחשות חוויה המתעוררת בין אנשים קרובים במהלך שתיית יין.
פעמון סדוק, 2005, יצא לאור לאחר 15 שנות חקירה וכתיבה.
הספר מספר את סיפורם האנושי של בני העלייה הראשונה ובמרכזו סיפורם של מייסדי המושבה זכרון יעקב.
ד"ר מקס סנדרצקי ובית החולים לילדים 'מרינשטיפט', ירושלים, 2011, הספר, אותו כתב יחד עם פרופ' שמואל ניסן, ממייסדי תחום כירורגיית הילדים בישראל, כתוב כספר קריאה ומחקר גם יחד, משחזר את סיפורם הנשכח של ד"ר מקס סנדרצקי ובית החולים לילדים.
הציטוטים מתוך הדוחות והמכתבים הנדירים של ד"ר סנדרצקי, מעלים את קולו ומעוררים תחושה של קריאת אוטוביוגרפיה.
הספר מיועד לחובבי תולדות ירושלים וארץ־ישראל, ולמי שמבקש סיפור אנושי, רפואי־הומניסטי.
סתיו בטביליסי, 2013, יחד עם חדוה רוקח.
הספר כולל תרגום לעברית של שירי משוררים גאורגים מודרניים (ביניהם איליה צ'בצ'בדזה, וז'ה פשבלה, ניקולוז ברתשווילי) ותרגום האגדה "אמירני" – תינוק גרוזיני פרוע, חצי אל חצי אדם, שנולד עם שן זהב.
אלי"ן – בית-חולים שיקומי לילדים, 2014, הספר מגולל את תולדות בית חולים אלי"ן מראשיתו ועד היום על רקע הסערות הבריאותיות שפקדו את הארץ, וחושף את מאבקי הקיום של המוסד ואת היחסים המורכבים ששררו בינו ובין מערכת הבריאות הממלכתית.
הספר מתאר את התמורות שחלו בתפיסת השיקום ובהתפתחות הרפואית וביכולת להיטיב את חייהם של חולים במחלות שנחשבו חשוכות טיפול.
הילדים של שניידר, 2016, הספר, שיצא לאור לרגל מלאת 25 שנים למרכז שניידר לרפואת ילדים בישראל, הוא שילוב של מחקר היסטורי, עבודת ספרות ואלבום אמנות.